CELEX: 52003PC0763
Language: el
Date: 2003-12-10
Title: Πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης 1999/784/ΕΚ του Συμβουλίου για τη συμμετοχή της Κοινότητας στο Ευρωπαϊκό Παρατηρητήριο του Οπτικοακουστικού Τομέα

Avis juridique important

|

52003PC0763

Πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης 1999/784/ΕΚ του Συμβουλίου για τη συμμετοχή της Κοινότητας στο Ευρωπαϊκό Παρατηρητήριο του Οπτικοακουστικού Τομέα  /* COM/2003/0763 τελικό - COD 2003/0293 */  

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης 1999/784/ΕΚ του Συμβουλίου για τη συμμετοχή της Κοινότητας στο Ευρωπαϊκό Παρατηρητήριο του Οπτικοακουστικού Τομέα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜε την απόφαση 1999/784/ΕΚ [1], το Συμβούλιο ενέκρινε την πρόταση συμμετοχής της Κοινότητας στο Ευρωπαϊκό Παρατηρητήριο του Οπτικοακουστικού Τομέα έως τις 31 Δεκεμβρίου 2004.[1]   ΕΕ αριθ. L 307, 2.12.1999, σ. 61Το Ευρωπαϊκό Παρατηρητήριο του Οπτικοακουστικού Τομέα αποτελεί Διευρυμένη Μερική Συμφωνία του Συμβουλίου της Ευρώπης. Στο Παρατηρητήριο συμμετέχουν, επί του παρόντος, 35 κράτη, μεταξύ των οποίων συγκαταλέγονται όλα τα σημερινά και μελλοντικά κράτη μέλη.Το Παρατηρητήριο συστάθηκε στο Στρασβούργο το 1992 [2]. Το καταστατικό του ορίζει ότι στόχος του Παρατηρητηρίου είναι η βελτίωση της μεταφοράς πληροφοριών στην οπτικοακουστική βιομηχανία, η προβολή σαφέστερης εικόνας της αγοράς καθώς και μεγαλύτερης διαφάνειας. Κατά τον τρόπο αυτό, το Παρατηρητήριο θα δώσει ιδιαίτερη προσοχή στην εξασφάλιση της αξιοπιστίας, της συμβατότητας και της συγκρισιμότητας των πληροφοριών.[2]   Ψήφισμα (92)70 της επιτροπής των υπουργών του Συμβουλίου της Ευρώπης στις 15/12/1992. Με το ψήφισμα (97) 4 της 20ης Μαρτίου 1997, η επιτροπή των υπουργών επιβεβαίωσε τη συνέχιση της λειτουργίας του Παρατηρητηρίου επ' αόριστον.Η απόφαση του 1999 προέβλεπε μια νομική βάση, το άρθρο 157(3) της Συνθήκης, για τη συνεργασία μεταξύ της Επιτροπής και του Παρατηρητηρίου, η οποία άρχισε με την έναρξη των δραστηριοτήτων του τελευταίου. Η Επιτροπή εκπροσωπεί την Κοινότητα στις σχέσεις με το Παρατηρητήριο [3].[3]   Απόφαση 1999/784/ΕΚ του Συμβουλίου, άρθρο 2Η Επιτροπή θεωρεί ότι οι στόχοι της διάδοσης της γνώσης και της διαφάνειας της αγοράς έχουν εξαιρετική σημασία για την ανάπτυξη του οπτικοακουστικού τομέα καθώς συμβάλλουν στη λήψη των αποφάσεων για επενδύσεις από τους σχετικούς φορείς και στη δημιουργία του καλύτερου δυνατού περιβάλλοντος από συνολική άποψη από τα ρυθμιστικά όργανα.Οι δραστηριότητες του Παρατηρητηρίου στον τομέα των στατιστικών αγοράς, καθώς και των οικονομικών και νομικών πληροφοριών συμβάλλουν με αποτελεσματικό τρόπο στην επίτευξη των ανωτέρω στόχων και, για το λόγο αυτό, είναι προς το συμφέρον της Κοινότητας η υποστήριξη και η ενίσχυση της δομής του Παρατηρητηρίου καθώς και η διμερής συνεργασία.Η συμβολή του Παρατηρητηρίου στην επίτευξη των προαναφερθέντων στόχων θα βελτιωθεί με την εφαρμογή μιας νέας στρατηγικής η οποία είναι επί του παρόντος υπό σχεδιασμό με τη συμμετοχή της Επιτροπής. Η ανανέωση της εντολής και το σχετικό οικονομικό πλαίσιο θα εγκριθούν από τα αρμόδια όργανα του Παρατηρητηρίου στα τέλη του 2005. Η εφαρμογή θα αρχίσει σταδιακά το 2006 το νωρίτερο.Λαμβάνοντας υπόψη τη θετική εμπειρία της συνεργασίας που αναπτύχθηκε στο παρελθόν και η οποία παρουσιάσθηκε συνοπτικά σε ενδιάμεση έκθεση [4], η Επιτροπή θεωρεί ότι ενδείκνυται η παράταση της συμμετοχής της Κοινότητας στο Παρατηρητήριο για περίοδο δύο ετών. Η μικρή αυτή παράταση θα επιτρέψει την κάλυψη μιας περιόδου που είναι σημαντική για τον καθορισμό των μελλοντικών κατευθύνσεων των δραστηριοτήτων του Παρατηρητηρίου και μπορεί να ενταχθεί στις παρούσες δημοσιονομικές προοπτικές της Κοινότητας με την επιφύλαξη μελλοντικών αποφάσεων που θα ληφθούν το 2006 έχοντας πλήρη γνώση των χαρακτηριστικών της νέας εντολής και του οικονομικού πλαισίου του Παρατηρητηρίου.[4]   Έκθεση της Επιτροπής στο Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή σχετικά με την εφαρμογή της απόφασης 1999/784 ΕΚ του Συμβουλίου. έγγραφο COM (2002) 619 τελικό.Κατά συνέπεια, η Ευρωπαϊκή Επιτροπή προτείνει:- την παράταση της συμμετοχής της Κοινότητας στο Παρατηρητήριο για δύο έτη έως τις 31/12/2006.- τη διατήρηση του ετήσιου προϋπολογισμού στο επίπεδο του 2004, δηλαδή στα 235.000 ευρώ.Για το σκοπό αυτό, η Επιτροπή υποβάλλει την επισυναπτόμενη πρόταση απόφασης του Ευρωπαϊκού Κοινοβουλίου και του Συμβουλίου.2003/0293 (COD)Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης 1999/784/ΕΚ του Συμβουλίου για τη συμμετοχή της Κοινότητας στο Ευρωπαϊκό Παρατηρητήριο του Οπτικοακουστικού ΤομέαΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 157 (3),την πρόταση της Επιτροπής [5],[5]  ΕΕ C , , σ. .τη γνώμη της Ευρωπαϊκής Οικονομικής και Κοινωνικής Επιτροπής [6],[6]  ΕΕ C , , σ. .τη γνώμη της Επιτροπής των Περιφερειών [7],[7]  ΕΕ C , , σ. .αποφασίζοντας σύμφωνα με τη διαδικασία του άρθρου 251 της συνθήκης [8],[8]  ΕΕ C , , σ. .Εκτιμώντας τα ακόλουθα:(1) Με την απόφαση 1999/784/ΕΚ [9] το Συμβούλιο αποφάσισε ότι η Κοινότητα καθίσταται μέλος του Ευρωπαϊκού Παρατηρητηρίου του Οπτικοακουστικού Τομέα (εφεξής καλούμενου «το Παρατηρητήριο») με στόχο την υποστήριξη των δραστηριοτήτων του τελευταίου. Το Παρατηρητήριο συμβάλλει στην ενίσχυση της ανταγωνιστικότητας της οπτικοακουστικής βιομηχανίας της Κοινότητας με τη βελτίωση της μεταφοράς πληροφοριών στη βιομηχανία, ιδιαίτερα στις μικρομεσαίες επιχειρήσεις, και την προβολή σαφέστερης εικόνας της αγοράς.[9]  ΕΕ L 307, 2.12.1999, σ.61(2) Η συμμετοχή της Κοινότητας στο Παρατηρητήριο αποδείχθηκε αποτελεσματική για την υποστήριξη των δραστηριοτήτων του τελευταίου.(3) Ενδείκνυται η συνέχιση της εν λόγω συμμετοχής κατά την αναγκαία περίοδο για την έκδοση των κατευθυντήριων γραμμών των μελλοντικών δραστηριοτήτων του Παρατηρητηρίου από το 2006 και μετά.(4) Η απόφαση 1999/748/ΕΚ πρέπει, κατά συνέπεια, να τροποποιηθεί καταλλήλως,ΑΠΟΦΑΣIZOYN:Άρθρο μόνoΗ απόφαση 1999/784/ΕΚ τροποποιείται ως εξής:Το άρθρο 5 αντικαθίσταται από το ακόλουθο κείμενο:«Άρθρο 5Η παρούσα απόφαση εφαρμόζεται μέχρι την τελευταία ημέρα του τελευταίου μήνα του έβδομου έτους από το έτος της έκδοσής της»Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας(-είς) πολιτικής: Εκπαίδευση και πολιτισμόςΔραστηριότητα(-ες): Οπτικοακουστική πολιτική και αθλητισμόςΤΙΤΛΟΣ ΤΗΣ ΔΡΑΣΗΣ: ΣΥΜΜΕΤΟΧΗ ΤΗΣ ΚΟΙΝΟΤΗΤΑΣ ΣΤΟ ΕΥΡΩΠΑΪΚΟ ΠΑΡΑΤΗΡΗΤΗΡΙΟ ΤΟΥ ΟΠΤΙΚΟΑΚΟΥΣΤΙΚΟΥ ΤΟΜΕΑ1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΤΙΤΛΟΣ(-ΟΙ)B 3 2017 - Άλλες ενέργειες στον οπτικοακουστικό τομέααριθ. ABB "15 05 01 03"2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ2.1. Συνολικό κονδύλιο της δράσης (μέρος B): 0,470 εκατομμύρια ευρώ σε ΠΑΥ2.2. Περίοδος υλοποίησης:1/1/2005 - 31/12/20062.3. Συνολική πολυετής εκτίμηση δαπανών:(α) Χρονοδιάγραμμα πιστώσεων ανάληψης υποχρεώσεων/πιστώσεων πληρωμών (δημοσιονομική παρέμβαση) (βλ. σημείο 6.1.1)εκατ. ευρώ (μέχρι 3ου δεκαδικού)&gt;ΘΕΣΗ ΠIΝΑΚΑ&gt;(β) Τεχνική και διοικητική συνδρομή (ΤΔΣ) και δαπάνες στήριξης (ΔΣ)&gt;ΘΕΣΗ ΠIΝΑΚΑ&gt;&gt;ΘΕΣΗ ΠIΝΑΚΑ&gt;(γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (πρβλ σημεία 7.2 και 7.3)&gt;ΘΕΣΗ ΠIΝΑΚΑ&gt;&gt;ΘΕΣΗ ΠIΝΑΚΑ&gt;2.4. Συμβατότητα με το δημοσιονομικό προγραμματισμό και με τις δημοσιονομικές προοπτικέςX Η πρόταση είναι συμβατή με τον ισχύοντα δημοσιονομικό προγραμματισμό.Η πρόταση απαιτεί επαναπρογραμματισμό του αντίστοιχου τομέα των δημοσιονομικών προοπτικών.Η πρόταση ενδέχεται να συνεπάγεται προσφυγή στις διατάξεις της Διοργανικής Συμφωνίας.2.5. Δημοσιονομικές συνέπειες επί των εσόδων: [10][10]  Για περισσότερες πληροφορίες, βλ. ξεχωριστή επεξηγηματική σημείωση.X Η πρόταση δεν έχει δημοσιονομικές συνέπειες (αφορά τις τεχνικές πτυχές που σχετίζονται με την εφαρμογή ενός μέτρου)3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ&gt;ΘΕΣΗ ΠIΝΑΚΑ&gt;4. ΝΟΜΙΚΗ ΒΑΣΗΆρθρο 157 (3)5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1. Αναγκαιότητα κοινοτικής παρέμβασης  [11][11]  Για περισσότερες πληροφορίες, βλ. ξεχωριστή επεξηγηματική σημείωση.5.1.1. Επιδιωκόμενοι στόχοιΗ Επιτροπή θεωρεί ότι οι στόχοι της διάδοσης της γνώσης και της διαφάνειας της αγοράς έχουν εξαιρετική σημασία για την ανάπτυξη του οπτικοακουστικού τομέα, καθώς συμβάλλουν στη λήψη επιχειρηματικών αποφάσεων από τους σχετικούς φορείς και στη δημιουργία του καλύτερου δυνατού περιβάλλοντος από συνολική άποψη από τα ρυθμιστικά όργανα.Οι δραστηριότητες του Παρατηρητηρίου στον τομέα των στατιστικών αγοράς, καθώς και των χρηματοοικονομικών και νομικών πληροφοριών μπορούν να συμβάλουν με αποτελεσματικό τρόπο στην επίτευξη των στόχων αυτών και, για το λόγο αυτό, είναι προς το συμφέρον της Κοινότητας η υποστήριξη και η ενίσχυση της δομής του Παρατηρητηρίου καθώς και η διμερής συνεργασία.Η συμβολή του Παρατηρητηρίου στην επίτευξη των προαναφερθέντων στόχων θα βελτιωθεί με την εφαρμογή μιας νέας στρατηγικής η οποία, επί του παρόντος, αποτελεί αντικείμενο μελέτης σκοπιμότητας.Η παράταση της συμμετοχής της Κοινότητας στο Παρατηρητήριο για την περίοδο 2005/2006 θα εξασφαλίσει την πολιτική καθοδήγηση καθώς και μια σημαντική οικονομική συμβολή στις συνήθεις δραστηριότητες του Παρατηρητηρίου κατά την περίοδο που είναι αναγκαία για τη χάραξη των νέων στρατηγικών.5.1.2. Μέτρα σχετικά με την εκ των προτέρων αξιολόγησηΛαμβάνοντας υπόψη τη φύση της «βραχυπρόθεσμης παράτασης», δεν πραγματοποιήθηκε εκ των προτέρων αξιολόγηση. Για την αξιολόγηση της δραστηριότητας του Παρατηρητηρίου, είναι χρήσιμη η αναφορά στην ενδιάμεση έκθεση [12] την οποία εξέδωσε η Επιτροπή στις 11 Νοεμβρίου 2002.[12]  COM(2002) 619 τελικόΗ ενδιάμεση έκθεση δείχνει ότι η Επιτροπή και το Παρατηρητήριο ανέπτυξαν μια σταθερή επαγγελματική εταιρική σχέση από την οποία απορρέουν οφέλη τόσο για τον κλάδο, ο οποίος λαμβάνει μια σειρά από επίκαιρες πληροφορίες που ενισχύουν τη διαφάνεια, όσο και για τις δημόσιες αρχές, οι οποίες μπορούν να ξεκινήσουν επωφελείς διαβουλεύσεις με τους εκπροσώπους του κλάδου με βάση σαφή εικόνα της αγοράς. Το Παρατηρητήριο αποτελεί πρότυπο ενσωμάτωσης των δραστηριοτήτων των δημόσιων φορέων και του ιδιωτικού τομέα διαφόρων χωρών.5.2. Προβλεπόμενες δράσεις και λεπτομέρειες υλοποίησης της δημοσιονομικής παρέμβασης- Οι δραστηριότητες του Παρατηρητήριου αφορούν κυρίως τους φορείς του οπτικοακουστικού τομέα και, κατά δεύτερον, τους αρμόδιους ευρωπαϊκούς και εθνικούς φορείς χάραξης πολιτικής στον οπτικοακουστικό τομέαΟι ενέργειες του Παρατηρητηρίου στον τομέα των στατιστικών αγοράς, καθώς και των οικονομικών και νομικών πληροφοριών είναι δυνατόν να συμβάλουν με αποτελεσματικό τρόπο στην επίτευξη των στόχων της διάδοσης της γνώσης και της διαφάνειας της αγοράς.- Η Κοινότητα θα συμμετάσχει στη χρηματοδότηση του Παρατηρητηρίου μαζί με άλλα 35 μέλη. Η Επιτροπή θα εκπροσωπεί την Κοινότητα σε όλα τα θεσμικά όργανα του Παρατηρητηρίου κατά τη χάραξη της πολιτικής και του λειτουργιών του.- Η συμμετοχή και χρηματοδοτική συμβολή της Κοινότητας στο Παρατηρητήριο θα βοηθήσει σημαντικά τη συνέχιση και ανάπτυξη των εκδόσεων του: της στατιστικής επετηρίδας (Yearbook), του νομικού ενημερωτικού δελτίου «IRIS», των βάσεων δεδομένων «Amadeus», «Korda» και «Fonxy» καθώς και άλλων μικρότερων εκδόσεων.- Όλες οι εκδόσεις και βάσεις δεδομένων του Παρατηρητηρίου, οι οποίες έχουν εκδοθεί σε χαρτί και διατίθενται στο Διαδίκτυο σε τρεις γλώσσες, συνιστούν πρωταρχική πηγή οικονομικών, εμπορικών και νομικών πληροφοριών για τους φορείς και τα δημόσια όργανα.Σύμφωνα με το καταστατικό του Παρατηρητηρίου, η Κοινότητα συμβάλλει μαζί με άλλα 35 μέλη (το 2003) στις χρηματοδοτικές ανάγκες του Παρατηρητηρίου. Έχει το καθεστώς του «μεγάλου εισφορέα», όπως και η Γαλλία, η Γερμανία, η Ιταλία, το ΗΒ και η Ρωσία. Όπως συνέβη στο παρελθόν, η ετήσια συνεισφορά δεν υπερβαίνει το 12,25% του συνολικού προϋπολογισμού, ο οποίος ορίζεται ετησίως από το εκτελεστικό συμβούλιο και εγκρίνεται από την οικονομική επιτροπή.Επιπροσθέτως, λαμβάνοντας υπόψη τη φύση της παράτασης της παρούσας απόφασης, οι ετήσιες συνεισφορές της Κοινότητας θα διατηρηθούν τα έτη 2005 και 2006 στο ίδιο επίπεδο με αυτό που προβλέπεται για το 2004 από την ισχύουσα απόφαση (235.000 ευρώ), χωρίς ετήσια αύξηση.5.3. Μέθοδοι υλοποίησηςΌπως συνέβη στο παρελθόν, η Επιτροπή θα επισημοποιήσει τη συμμετοχή της Κοινότητας στο Παρατηρητήριο μέσω συμφωνίας με τη μορφή ανταλλαγής επιστολών με το γενικό γραμματέα του Συμβουλίου της Ευρώπης. Στην Ανταλλαγή Επιστολών επισυνάφθηκε ένα ειδικό έγγραφο που αποκαλείται Μνημόνιο Κατανόησης. Θα σχεδιαστεί με στόχο τον καθορισμό των συγκεκριμένων όρων των ετήσιων δεσμεύσεων της Επιτροπής. Το έγγραφο αυτό επικαιροποιείται και επικυρώνεται κάθε χρόνο από την Επιτροπή και το Παρατηρητήριο.Όσον αφορά τις συνήθεις δραστηριότητες διαχείρισης του Παρατηρητηρίου, η Επιτροπή, η οποία εκπροσωπεί την Κοινότητα, συμμετέχει σε όλα τα θεσμικά όργανα του Παρατηρητηρίου: την οικονομική επιτροπή, το εκτελεστικό συμβούλιο και τη συμβουλευτική επιτροπή.6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ6.1. Συνολικές δημοσιονομικές επιπτώσεις στο μέρος B - (για ολόκληρη την περίοδο προγραμματισμού)6.1.1. Δημοσιονομική παρέμβασηΠΑΥ (σε εκατομμύρια ευρώ μέχρι 3ου δεκαδικού)&gt;ΘΕΣΗ ΠIΝΑΚΑ&gt;6.2. Υπολογισμός του κόστους ανά σχεδιαζόμενο μέτρο στο μέρος B (για ολόκληρη την περίοδο προγραμματισμού) [13][13]  Για περισσότερες πληροφορίες, βλ. ξεχωριστή επεξηγηματική σημείωση.ΠΑΥ (σε εκατομμύρια ευρώ μέχρι 3ου δεκαδικού)&gt;ΘΕΣΗ ΠIΝΑΚΑ&gt;7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ7.1. Επιπτώσεις στους ανθρώπινους πόρους&gt;ΘΕΣΗ ΠIΝΑΚΑ&gt;7.2. Συνολικές δημοσιονομικές επιπτώσεις των ανθρώπινων πόρων&gt;ΘΕΣΗ ΠIΝΑΚΑ&gt;Τα ποσά αντιστοιχούν σε συνολικές δαπάνες 12 μηνών.7.3. Άλλες δαπάνες διοικητικής λειτουργίας που απορρέουν από τη δράση&gt;ΘΕΣΗ ΠIΝΑΚΑ&gt;Τα ποσά αντιστοιχούν σε συνολικές δαπάνες 12 μηνών.1 Να προσδιορισθεί το είδος κάθε επιτροπής καθώς και η ομάδα στην οποία ανήκει.&gt;ΘΕΣΗ ΠIΝΑΚΑ&gt;Οι ανάγκες σε ανθρώπινους και διοικητικούς πόρους θα καλυφθούν στο πλαίσιο της κατανομής που έχει προβλεφθεί για τη ΓΔ που διαχειρίζεται τη δράση στο πλαίσιο των ετήσιων διαδικασιών κατανομής.8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ8.1. Επακόλουθα μέτραΟι συνεχιζόμενες ενέργειες παρακολούθησης διεξάγονται σε τακτική βάση από το εκτελεστικό συμβούλιο, το οποίο συνεδριάζει δύο φορές ετησίως, και από τη συμβουλευτική επιτροπή, η οποία παρέχει χρήσιμες παρατηρήσεις από τους φορείς, καθώς και χρήσιμα στοιχεία για τον ορισμό των ετήσιων προγραμμάτων εργασίας. Η Επιτροπή συμμετέχει ενεργά στις εργασίες των οργάνων αυτών.8.2. Λεπτομέρειες πραγματοποίησης και περιοδικότητα της προβλεπόμενης αξιολόγησηςΗ Επιτροπή στις 11/11/2002 εξέδωσε την ενδιάμεση έκθεση σχετικά με την εφαρμογή της απόφασης του Συμβουλίου. Η Επιτροπή θα υποβάλει έκθεση στο Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή με τη λήξη ισχύος της απόφασης.9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΌσον αφορά τις λεπτομέρειες των οικονομικών επιθεωρήσεων και ελέγχων, πρέπει να υπομνησθεί ότι το υφιστάμενο ετήσιο Μνημόνιο Κατανόησης μεταξύ του Παρατηρητηρίου και της Επιτροπής, το οποίο εγκρίθηκε με τη σημερινή του μορφή από την Επιτροπή με την απόφαση C(2000)3308, προβλέπει λεπτομερείς διαδικασίες όσον αφορά την τήρηση λογιστικών αρχείων και τη δυνατότητα διενέργειας ελέγχων. Σε περίπτωση παράτασης της συμμετοχής της Κοινότητας, θα γίνει επιβεβαίωση των διαδικασιών αυτών με στόχο την παροχή του απαραίτητου πλαισίου για τον έλεγχο της χρήσης των κοινοτικών κονδυλίων.